Kaverno El Castillo

La Kaverno El Castillo () estas arkeologia loko kaj kaverno kun 40000-jaraj prahomaj pentraĵoj en la kavernaro de monto Castillo, en municipo Puente Viesgo (Kantabrio, norda Hispanio). Agnoskite de Unesko kiel Monda Heredaĵo ekde 2008, ĝi estas parto de la lokaro je nomo «Kaverno Altamira kaj paleolitika kaverna arto de norda Hispanio».

La kaverno estis eltrovita en la jaro 1903 de Hermilio Alcalde del Río, pioniro en la studo de la prahomaj artaĵoj de Kantabrio. Antikve, la kaverno estis pli malgranda ol nun, ĉar ties enirejo estis pligrandigita dum la unuaj arkeologiaj elfosadoj. La trovaĵoj en la 18-a esplora tavolo de la elfosejo atestas, ke antaŭ 30 000 jaroj du specioj de homoj kunvivis, tio estas, jarmilojn antaŭ la kreado de pentraĵoj ene de la kaverno mem kaj ankaŭ de tiuj en Altamira.

Tra enirejo oni aliras diversajn ejojn, kie oni trovis multajn pentraĵojn pentritajn dum longa periodo, de Frua Paleolitiko ĝis Bronzepoko, 120000 jarojn. Sur la rokaj parioj de la kaverno oni trovis pli ol 150 pentraĵoj, je reprezento de pluraj bestoj, kiel cervoj, uroj, bubaloj, kaj eĉ unu mamuto, homaj manoj, ktp.

La kaverno estas vizitebla nur kun gvidisto (bileto estas aĉetebla ĉe la enirejo). Dum proksimume 45-minuta vizito oni iras laŭ itinero ene de la kaverno kaj povas vidi diverstipajn prahomajn pentraĵojn.

 Referencoj 

 Eksteraj ligiloj 

Oficiala retejo 
Surrokaj pentraĵoj 

Kategorio:Arkeologiaj lokoj en Hispanio
El Castillo
Kategorio:Paleolitikaj lokoj en Hispanio
Kategorio:Mondaj heredaĵoj en Hispanio
Kategorio:Prahistoria arto